CELEX: 32021D1050
Language: da
Date: 2021-06-21 00:00:00
Title: Rådets afgørelse (EU) 2021/1050 af 21. juni 2021 om indgåelse på Den Europæiske Union og dens medlemsstaters vegne af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side for at tage hensyn til Republikken Kroatiens tiltrædelse af Den Europæiske Union

28.6.2021   
               
               
                  DA
               
               
                  Den Europæiske Unions Tidende
               
               
                  L 227/1
               
            
         RÅDETS AFGØRELSE (EU) 2021/1050
         af 21. juni 2021
         om indgåelse på Den Europæiske Union og dens medlemsstaters vegne af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side for at tage hensyn til Republikken Kroatiens tiltrædelse af Den Europæiske Union
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 217 sammenholdt med artikel 218, stk. 6, litra a),
         under henvisning til akten om Republikken Kroatiens tiltrædelse, særlig artikel 6, stk. 2,
         under henvisning til forslag fra Europa-Kommissionen,
         under henvisning til godkendelse fra Europa-Parlamentet, og
         ud fra følgende betragtninger:
         
                     (1)
                  
                  
                     Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side (1) (»aftalen«) blev undertegnet den 17. juli 1995. Aftalen trådte i kraft den 1. marts 1998.
                  
               
                     (2)
                  
                  
                     Republikken Kroatien blev medlem af Den Europæiske Union den 1. juli 2013.
                  
               
                     (3)
                  
                  
                     I henhold til artikel 6, stk. 2, i akten om Republikken Kroatiens tiltrædelse tiltræder Republikken Kroatien aftalen ved indgåelse af en protokol til aftalen (»protokollen«). Efter en forenklet procedure skal der indgås en protokol mellem Rådet, der træffer afgørelse med enstemmighed på medlemsstaternes vegne, og det pågældende tredjeland.
                  
               
                     (4)
                  
                  
                     Den 14. september 2012 bemyndigede Rådet Kommissionen til at indlede forhandlinger med de berørte tredjelande med henblik på Republikken Kroatiens tiltrædelse af Unionen. Forhandlingerne med Den Tunesiske Republik blev afsluttet med et vellykket resultat den 11. maj 2018.
                  
               
                     (5)
                  
                  
                     I overensstemmelse med Rådets afgørelse (EU) 2020/1420 (2) blev protokollen undertegnet på Unionen og dens medlemsstaters vegne den 27. juli 2020 i Bruxelles, med forbehold af senere indgåelse.
                  
               
                     (6)
                  
                  
                     Protokollen bør godkendes på Unionen og dens medlemsstaters vegne —
                  
               VEDTAGET DENNE AFGØRELSE:
         
            Artikel 1
            Protokollen til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side for at tage hensyn til Republikken Kroatiens tiltrædelse af Den Europæiske Union godkendes herved på Unionen og dens medlemsstaters vegne (3).
         
         
            Artikel 2
            Formanden for Rådet foranstalter på Unionen og dens medlemsstaters vegne den notifikation, der er omhandlet i protokollens artikel 7, stk. 1.
         
         
            Artikel 3
            Denne afgørelse træder i kraft på dagen for vedtagelsen.
         
         
            Udfærdiget i Luxembourg, den 21. juni 2021.
            
               
                  På Rådets vegne
               
               J. BORRELL FONTELLES
               
                  Formand
               
            
         
         
            (1)  EFT L 97 af 30.3.1998, s. 2.
         
            (2)  Rådets afgørelse (EU) 2020/1420 af 15. oktober 2018 om undertegnelse på Den Europæiske Union og dens medlemsstaters vegne og om midlertidig anvendelse af en protokol til Euro-Middelhavsaftalen om oprettelse af en associering mellem De Europæiske Fællesskaber og deres medlemsstater på den ene side og Den Tunesiske Republik på den anden side for at tage hensyn til Republikken Kroatiens tiltrædelse af Den Europæiske Union (EUT L 330 af 9.10.2020, s. 1).
         
            (3)  Teksten til protokollen er offentliggjort i EUT L 330 af 9.10.2020 sammen med afgørelsen om undertegnelse.